als_Latn dik_Latn sag_Latn
Shkrimtari i njohur shqiptar Ismail Kadare ka fituar çmimin e Jeruzalemit për vitin 2015. Çmimi i është dorëzuar atij nga kryetari Bashkisë së Jeruzalemit Nir Barkat, gjatë cermonisë së hapjes së edicionit të 27-të të Panairit Ndërkombëtar të Librit në Jeruzalem. Librat e përkthyer në hebraisht janë “Gjenerali i ushtrisë së vdekur”, “Viti i mbrapshtë”, “I ngrirë në akull”, “Pasardhësi”, “Prilli i thyer”, “Piramida”, “Dasma” etj. Zoti Kadare ka mbajtur për të pranishmit një fjalim të cilin ai vete e ka përkufizuar si “diskurs për lirinë”.
Per çmimin e marrë Kadare është uruar edhe nga kryeministri Edi Rama, i cili në një postim në rrjetin social facebook shkruan: “Urime Ismail Kadaresë për çmimin prestigjioz që iu dha dje në Jeruzalem! Kurdo që flitet e duartrokitet për të, Shqipëria shihet me respekt”.
Shkrimtari Ismail Kadare, ka fituar disa çmime prestigjioze të letërsisë në botë, si Man Booker International Prize, Britani, 2005, Princi Asturias në Spanjë, 2009, etj, ndërsa është shpallur edhe anëtar i Legjionit Francez të Nderit. Prej vitesh Ismail Kadare është edhe kandidat i çmimit Nobel në letërsi.
als_Latn als_Latn als_Latn